### Beslutninger

Fremsendes til Magistratsafdelingen for Sociale Forhold og Beskæftigelse og Magistratsafdelingen for Børn og Unge med henblik på udarbejdelse af en indstilling, jf. byrådets vedtagelse i mødet den 27. august 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA EL OG Daniel Larsen, UFP

Der iværksættes analyse af et antal sager om dækning af Merete Kristensen, hvor

behovet for sådan dækning er affødt af barns/børns skoleproblemer (skolevægring, skolemistrivsel,

e.l.)

Analysen skal helhedsorienteret belyse problem- og sagsforløb, fra familiens hhv skolens

første opmærksomhed på problemerne og barnets reaktion – som problemerne opleves af familie og

fagfolk, og som de er blevet håndteret af skole og socialforvaltning. Herunder mulige årsager til

skole-mistrivsel, indsats i skolen, eventuelt ventetid og uvished om indsats fra skole og

socialforvaltning.

Analysen skal belyse relation til arbejdsgiver og beskæftigelsesforvaltningens evt. støtte

eller manglende støtte til familien.

Belysningen sker via journalanalyse og interviews.

Motivering:

De mange omtaler af væksten i udgifter til dækning af Tabt arbejdsfortjeneste har hidtil

været fokuseret på den kommunaløkonomiske belastning. Vi har behov for viden om de bagved

liggende problemer for barn og familie, så fokus kan rettes mod forebyggende, lindrende og

afhjælpende indsatser.

Hannah Frederiksen, Enhedslisten

Uffe Kjær, Uden For Parti.